Rampur News: पूर्व केंद्रीय कैबिनेट मंत्री मुख्तार अब्बास नकवी (Mukhtar Abbas Naqvi) ने रामपुर में अपने निवास पर होली मिलन समारोह का कार्यक्रम रखा. इस कार्यक्रम में कृषि राज्य मंत्री बलदेव सिंह औलख सहित बीजेपी की जिला कार्यकारिणी और तमाम बीजेपी नेता मौजूद रहे. होली मिलन समारोह कार्यक्रम को और मनोरंजक बनाते हुए मुख्तार अब्बास नकवी और राज्य मंत्री बलदेव सिंह औलख ने ढोल बजाते हुए होली मिलन समारोह में चार चांद लगा लगा दिए. ढोल की थाप पर सभी थिरकते नजर आए जिसके बाद सभी ने एक दूसरे को गुलाल लगाकर होली की बधाई दी.
 बता दें कि पूर्व केंद्रीय कैबिनेट मंत्री मुख्तार अब्बास नकवी भले ही अभी सत्ता की रंगत से दूर हैं, लेकिन होली के रंगों की रंगत मुख्तार अब्बास नकवी के चेहरे पर अलग ही नजर आ रही थी और वह होली के रंगों में सराबोर थे. होली मिलन समारोह के इस कार्यक्रम में सभी एक दूसरे को गुलाल लगाकर होली की बधाइयां दे रहे थे. मुख्तार अब्बास नकवी ने कहा कि होली के पावन पर्व को शालीनता, सौहार्द और एकता के साथ मनाते हैं. यह हमारे देश की खूबसूरती, संस्कृति और संस्कार हैं.
 'हम सभी मिलकर बनाते हैं सारे त्योहार'
होली के पावन पर्व पर पूर्व केंद्रीय मंत्री मुख्तार अब्बास नकवी ने बताया कि यह मिलन का त्यौहार है और समाज के सभी वर्गों को जो सबक और संदेश देता है, वह सौहार्द का संदेश देता है. साथ ही समृद्धि का संदेश देता है और आज पूरी दुनिया भारत के धाग और धमक को स्वीकार कर रही है. वह हमारी इसी संस्कार और संस्कृति का परिणाम है, हम सब मिलकर एक दूसरे के त्योहार को मनाते हैं, एक दूसरे के त्यौहार का सम्मान करते हैं.
 पूर्व केंद्रीय मंत्री मुख्तार अब्बास नकवी ने आगे कहा कि दुनिया में कोई देश ऐसा नहीं है जिसमें सभी धर्मों के त्यौहार उस देश में एक साथ मनाए जाते हैं. हमारे यहां होली भी है, दीपावली भी है, ईद भी है, क्रिसमस भी है और भी जो धर्मों के त्योहार हैं उन सब को हम बहुत शालीनता के साथ और बहुत सौहार्द के साथ और बहुत एकता के साथ मनाते हैं. यह हमारे देश की खूबसूरती भी है, यही हमारे देश की संस्कृति भी है और यही हमारे देश के संस्कार भी हैं.
 
Rampur News: पूर्व केंद्रीय कैबिनेट मंत्री मुख्तार अब्बास नकवी ने रामपुर में अपने निवास पर होली मिलन समारोह का कार्यक्रम रखा. इस कार्यक्रम में कृषि राज्य मंत्री बलदेव सिंह औलख सहित बीजेपी की जिला कार्यकारिणी और तमाम बीजेपी नेता मौजूद रहे. होली मिलन समारोह कार्यक्रम को और मनोरंजक बनाते हुए मुख्तार अब्बास नकवी और राज्य मंत्री बलदेव सिंह औलख ने ढोल बजाते हुए होली मिलन समारोह में चार चांद लगा लगा दिए. ढोल की थाप पर सभी थिरकते नजर आए जिसके बाद सभी ने एक दूसरे को गुलाल लगाकर होली की बधाई दी. बता दें कि पूर्व केंद्रीय कैबिनेट मंत्री मुख्तार अब्बास नकवी भले ही अभी सत्ता की रंगत से दूर हैं, लेकिन होली के रंगों की रंगत मुख्तार अब्बास नकवी के चेहरे पर अलग ही नजर आ रही थी और वह होली के रंगों में सराबोर थे. होली मिलन समारोह के इस कार्यक्रम में सभी एक दूसरे को गुलाल लगाकर होली की बधाइयां दे रहे थे. मुख्तार अब्बास नकवी ने कहा कि होली के पावन पर्व को शालीनता, सौहार्द और एकता के साथ मनाते हैं. यह हमारे देश की खूबसूरती, संस्कृति और संस्कार हैं. 'हम सभी मिलकर बनाते हैं सारे त्योहार' होली के पावन पर्व पर पूर्व केंद्रीय मंत्री मुख्तार अब्बास नकवी ने बताया कि यह मिलन का त्यौहार है और समाज के सभी वर्गों को जो सबक और संदेश देता है, वह सौहार्द का संदेश देता है. साथ ही समृद्धि का संदेश देता है और आज पूरी दुनिया भारत के धाग और धमक को स्वीकार कर रही है. वह हमारी इसी संस्कार और संस्कृति का परिणाम है, हम सब मिलकर एक दूसरे के त्योहार को मनाते हैं, एक दूसरे के त्यौहार का सम्मान करते हैं. पूर्व केंद्रीय मंत्री मुख्तार अब्बास नकवी ने आगे कहा कि दुनिया में कोई देश ऐसा नहीं है जिसमें सभी धर्मों के त्यौहार उस देश में एक साथ मनाए जाते हैं. हमारे यहां होली भी है, दीपावली भी है, ईद भी है, क्रिसमस भी है और भी जो धर्मों के त्योहार हैं उन सब को हम बहुत शालीनता के साथ और बहुत सौहार्द के साथ और बहुत एकता के साथ मनाते हैं. यह हमारे देश की खूबसूरती भी है, यही हमारे देश की संस्कृति भी है और यही हमारे देश के संस्कार भी हैं.